Digue'm quines entitats apareixen en el text següent:
denúncia de violència masclista. Quan són casos en els que es determina, es defineix que és un cas de violència domèstica o violència intrafamiliar, doncs, clar, la idea és que això ja no s’ha de denunciar, perquè és un tema domèstic, un tema familiar, un tema que s’ha d’amagar i que, per tant, es negociarà el tema familiar i no s’haurà de denunciar. I per això ens trobem amb el problema que trobem sempre, que és que tenim poques denúncies o que no tenim totes les denúncies que hauríem de tenir en els jutjats pels casos de violència masclista. I aquestes denúncies, les poques denúncies, se sumen a les poques ordres d’allunyament que trobem i sobretot, les alarmants xifres de poques ordres d’allunyament que trobem a Catalunya. I que, per tant, considerem que aquesta proposta de resolució va en el bon camí; per això hi votarem a favor en l’interès, amb l’objectiu d’augmentar la protecció de les víctimes de violència masclista amb més controls, amb més ordres d’allunyament. I, per això sobretot trobem molt important el punt de la formació específica en matèria de violència de gènere, violència masclista. Creiem en la defensa d’un pla de formació continuada, especialitzada de tots els cossos que hi intervenen i no només en els jutges o jutgesses dels jutjats, sinó també en els inspectors de treball, el personal judicial, i no judicial, de l’Administració de Justícia; el personal dels cossos de seguretat. I donem les gràcies al Grup dels Socialistes per haver acceptat l’esmena proposada al punt 2, pel que fa a la difusió del document tècnic anomenat Protocol de valoració urgent del risc de violència de gènere, perquè es faci servir a tots els jutjats, ja que –de fet– els directors de l’Institut de Medicina Legal i Ciències Forenses de Catalunya van participar en aquesta elaboració del protocol, per tenir una valoració del risc dels cossos policials molt més interessant, amb altres elements de caràcter científic o tècnic, mitjançant diferents elements, que es van incloure com una..., bé, se m’ha acabat el temps. Bé; que, en definitiva, que votarem a favor de totes les esmenes. Gràcies. Ai, de tots els punts, juntament amb l’esmena. Gràcies.
Catalunya : Entitat_Geopolítica, Grup dels Socialistes : partit_polític, Institut de Medicina Legal i Ciències Forenses de Catalunya : organització